Koop Konsortium Merino ooi-eenhede. Dis ?n veilige belegging in vee, sonder om by die bestuur van ‘n boerdery betrokke te raak. So gesels Gawie van Heerden, bemarkingsdirekteur van Konsortium-Merino.
Hy sê die afgelope 40 jaar het vee met tussen 10% en 11% gegroei. Dit is ‘n veilige belegging en kapitale groei word deur die mark bepaal. Die belegger, wat die ooi-eenheid besit, kry ook jaarliks ‘n windeel van 6,5% - 7%.
Die belegger/boer koop ooi-eenhede by Konsortium Operations (KO). 'n Deelwins-boerderyooreenkoms word tussen die belegger en KO gesluit. KO bestuur die boerdery tot voordeel van beide partye. Die ooreenkoms geld vir ten minste drie jaar. Na afloop van die tydperk kan die belegger/boer die ooreenkoms hernu, sy ooi-eenhede se waarde in kontant neem, of die vee vat en self met die skaap gaan boer.
Die waarde van 'n ooi-eenheid word deur die ABSA stoorlam mark indikator bepaal. Die belegger sal maandeliks weet wat sy ooi-eenheid werd is. In Januarie 2015 was dit R1 496.38 per ooi-eenheid. ‘n Twaalf maande rollende gemiddelde word altyd gebruik om die waarde te bepaal. "Dit sal dus nooit ‘n goeie of ‘n slegte tyd wees om ooie te koop nie. Koop nou!” motiveer Gawie.
Strukture in plek
KO produseer gehalte vleis, wol en velle. Die uitdaging is om in ooigetalle te groei om meer effektief te boer, kollektief te beding en die kwaliteit produkte in groot hoeveelhede aan die mark te verskaf. Die voetwerk is reeds gedoen en strukture is in plek om van hierdie handelsmerkboerdery 'n sukses te maak.
'n Eenvormige teelbeleid, met praktiese en wetenskaplike boerderypraktyke, word toegepas om top genetika te verseker. Bestuur- en weidingstelsels is in plek en Konsortium-Merino se raadgewers en mentors sorg dat standaarde op al die plase gehandhaaf word - so word kwaliteit verseker. Die boerderyrisiko word tussen al die boerdery-eenhede versprei. Enkelplaas-risiko word dus tot die minimum beperk.
Vandag sit dit nie sommer in enige man se broek om sy boerdery, grond en vee uit te brei nie, want die beursie knyp almal. Hierdie model bied die oplossing en ook geleentheid vir die gemiddelde boer, asook enige ander belegger, om sy boerderybelange stelselmatig uit te brei. Vir die "groot" boer is dit 'n kans om uit te brei, sonder die kopseer van bestuurstelsels. Die boer kan sy surplusvee of kapitaal gebruik om belastingvry uitbreidings te doen.
Konsortium-Merino se uitdaging is om die ooie so goed te bestuur, dat winsgewendheid verbeter. Soos wat winsgewend verbeter, verhoog die belegger se winsdeel-potensiaal. Dan word ‘n goeie belegging ‘n uitstekende belegging. Winsgewendheid sal ook outomaties verbeter deur kollektief aan te koop, kollektief te bemark en voortdurend waarde tot die handelsmerk toe te voeg. KO is pasmaak vir hierdie uitdagings.
"Soos wat 'n Coke altyd 'n Coke is... so wil ons 'n eenvormige Konsortium-Merino vestig. Jy weet wat jy kry: 'n Aangepaste skaap, wat kwaliteit produkte lewer en vir jou geld in die sak verseker," sê Gawie. Amen.
Previous: Verander ratte van prysnemer na prysgewer
Next: Verbeter SA rekord op 32ste veiling